AQSh Davlat kotibi o'rinbosari O'zbekiston rahbari bilan uchrashdi 
Amerika tashqi ishlar vaziri o'rinbosari Uilyam Byorns 6-7 may kunlari Toshkentda, 8-mayda esa Ostonada bo'ladi.
Biror yangi bitim haqida gap yo'q. Byorns O'zbekiston va Qozog'iston hukumatlariga shuni uqtirmoqdaki, AQSh Afg'onistondan chiqib ketgach ham bu davlatlar bilan hamkorlikni davom ettiradi. Vashington serqirra aloqalarni yo'lga qo'yishga bel bog'lagan, deya bildiradi u. Davlat departamentiga ko'ra, xavfsizlikni ta'minlashda yordamlashish, savdo va iqtisodiy sohada birga ishlash, inson huquqlariga hurmatni oshirib, fuqarolik jamiyati shakllanishida ko'maklashish - Amerikaning Markaziy Osiyo, xususan, O'zbekiston va Qozog'istondagi ezgu maqsadlari. 7-may kuni O'zbekiston Tashqi ishlar vaziri Abdulaziz Komilov va sal keyinroq prezident Islom Karimov bilan muzokaralarda Ukrainadagi vaziyat, Afg'oniston kelajagi, mintaqaviy xavfsizlik, iqtisodiy birdamlik va inson huquqlari bilan bog'liq masalalar muhokama qilingan. Uchrashuvlarda Afg'oniston va u yerdagi xalqaro kuchlarga yuk tashiladigan, O'zbekiston hududidan o'tadigan Shimoliy Ta'minot Tizimi xususida ham so'z ketgan. Afg'onistondagi missiya o'z nihoyasiga yetar ekan, bu tizim ishdan to'xtatishi kutilmoqda. Vashington Yangi Ipak Yo'li tashabbusini olg'a surmoqda, ya'ni mintaqaviy savdo va transport tizimini joriy etish kerak deb kelmoqda. Mavjud yo'llarni yaxshilab, tijoratni oshirish kerak, deydi Byorns. Ayni damda Toshkentda AQSh-O'zbekiston olim va tadqiqotchilari ishtirokida Ilm-fan va texnologiya qo'mitasining anjumani o'tmoqda. Qishloq xo'jaligi va muqobil energiya singari muhim sohalarda birgalikda ilmiy izlanishlar olib borish niyat qilingan. Huquq tashkilotlari Vashingtonni O'zbekiston bilan muloqotda chaqirib kelmoqda. Shuningdek, ham bor. Xalqaro tashkilotlar o'tgan bir yil ichida yuqoridagi ikki mavzu borasida bir necha bor AQSh senatorlari prezident Islom Karimovga siyosiy mahbuslarni ozod etishini so'rab ham yozgan edi. Aprel oyining boshida "Paxta kampaniyasi" - G'arb va o'zbek huquq tashkilotlari, xalqaro biznes va nohukumat sektor vakillarini o'z ichiga olgan targ'ibot guruhi Jon Kerriga yo'llab, O'zbekistonda paxta terimiga majburan olib chiqish amaliyotiga batamom chek qo'yilmas ekan, buni zamonaviy qulchilik sifatida e'tirof etib, tegishli choralar ko'rishga chaqirgan. O'zbekiston AQSh uchun allaqachon alohida xavotirga molik davlat hisoblanadi. Hamkorlik ko'lamini cheklovchi hujjatlar amalda. Lekin Afg'oniston yuzasidan hamkorlik bois Vashington o'tgan yillar mobaynida Toshkent bilan rishtalarni mahkamlash yo'lidan bordi. "Amerika Ovozi" bilan muloqot qilgan hamkorlik va muloqotning to'xtamasligi tarafdori. Faqat AQSh O'zbekiston hukumati bilan oldi-berdida xalq manfaatlarini yodda tutishi lozim, deydi ular. O'zbekiston hukumatining qayd etishicha, mamlakatda hech kim majburiy mehnatga jalb etilmaydi. Bolalarni zo'rlab terimga olib chiqish amaliyoti man etilgan. Asosiy boylik bo'lgan paxtani yig'ib olish Toshkentda milliy hashar deya izohlanadi. O'tgan yili BMT qoshidagi Xalqaro mehnat tashkiloti terimni mahalliy rasmiylar ko'z ostida kuzatib, ijobiy o'zgarishlar borligi, ya'ni maktab o'quvchilari majburan dalalarga olib chiqilmayotgani haqida hisobot bergan edi. Katta yoshdagilar esa hamon terimga olib chiqilishini biror tomon inkor etmaydi. Hukumat bu ixtiyoriy deydi, huquq himoyachilari nazarida esa bu "hashar bayrog'i ostidagi ekspluatatsiya". Qozog'istondagi uchrashuvlarda ham Ukrainadagi voqealar va Rossiya siyosati asosiy o'rinda, biroq Afg'onistondagi vaziyat, mintaqaviy iqtisodiy integratsiya singari masalalar ham muhokamada. Ostonada Byorns fuqarolik jamiyati a'zolari bilan gaplashadi, matbuot anjumani ham rejalangan. Uilyam Byorns - uzoq tarjibaga ega diplomat, ayniqsa, sobiq Sovet davlatlarida. 2005-2008-yillarda u Rossiyada elchilik qilgan. Undan oldin Iordaniyada elchi bo'lgan. Arab davlatlariga nisbatan siyosatni belgilashda ham muhim rol o'ynagan. Oq uyda Davlat xavfsizlik kengashida yuqori lavozimlarda ishlagan. Davlat kotibi o'rinbosari vazifasiga 2011-yilda tayinlangan. Byorns rus, arab va fransuz tillarida gaplashadi. 1982-yildan beri diplomatik xizmatda. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.